Diari Oficial de la Generalitat Valenciana


Sumari del DOGV 7362, del 17-09-2014 (2014/8397)

Notificació de la sentència dictada en el procediment de modificació de mesures número 1725/2012.
-------------------------------------------------------------------------------------------------

### Dades del document

Número de DOGV
:   7362

Data del DOGV
:   17-09-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8397


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de modificació de mesures número 1725/2012. [2014/8397]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de modificació de mesures contenciós número 1725/12, que es tramita en este Jutjat de Primera Instància número 6 d'Elx a instàncies de Raquel Sempere Gonzálvez contra José Antonio Rodríguez Molina, s'ha dictat sentència, amb data 3 de desembre de 2013, la dispositiva de la qual, literalment, és la següent:  
«Dispositiva  
Estimar íntegrament la demanda presentada per la procuradora María Julia Quirante Antón, en nom i representació de Raquel Sempere Gonzálvez, contra José Antonio Rodríguez Molina, per la qual cosa:  
1. Es modifiquen les mesures definitives aprovades per la Sentència de 24 de març de 2006, dictada en les actuacions de divorci de mutu acord número 309/2006, en el sentit següent:  
Sense perjuí dels acords que puguen aconseguir els progenitors pel desenrotllament d'un règim de relacions del progenitor no convivent, José Antonio Rodríguez Molina, amb la seua filla menor, ampli i flexible, el règim mínim consistirà, amb entrega i arreplega, pel mateix o persona de confiança en qui delegue, en el domicili del progenitor convivent (excepte quan siga possible en el col·legi/institut), en:  
  
1r. Durant la setmana (entre dilluns i divendres lectius):  
- Dimecres, des de l'eixida del col·legi/institut fins a les 20.00 hores.  
Les visites intrasetmanals quedaran suspeses durant els ponts i períodes vacacionals.  
2n. Caps de setmana alterns:  
- Des de l'eixida del col·legi/institut el divendres fins a les 20.00 hores del diumenge. En el cas que el divendres o el dilluns siga festiu o existisca un pont escolar, segons el calendari escolar de la localitat en què es trobe escolaritzada la menor (o de la localitat del seu domicili fins que es trobe escolaritzada), el dia festiu o el pont serà disfrutat pel progenitor a qui li corresponga el cap de setmana més pròxim.  
  
El primer cap de setmana que li correspon al progenitor no convivent és el del 13 al 15 de desembre de 2013.  
Les visites de cap de setmana quedaran suspeses durant els períodes vacacionals, i li correspondrà el gaudi del cap de setmana immediatament posterior a la finalització del període vacacional al progenitor que no li haguera correspost el gaudi del cap de setmana immediatament anterior a l'inici del període vacacional.  
3r. Mitat de les vacacions escolars de Nadal i Setmana Santa (des de les 20.00 hores de l'últim dia lectiu fins a les 20.00 hores del dia anterior al primer dia lectiu, segons el calendari escolar de la localitat en què es trobe escolaritzada la menor):  
Cada progenitor disfrutarà de la mitat de les vacacions escolars. La primera mitat s'inicia a les 20.00 hores de l'últim dia lectiu i finalitza a les 20.00 hores d'aquell dia que possibilite que el nombre de pernoctes que disfruta cada progenitor siga el mateix (si no fóra possible perquè el nombre de dies no lectiu fóra imparell, la primera mitat tindrà una pernocta més) i la segona mitat s'inicia des d'eixe moment fins les 20.00 hores de l'últim dia lectiu. En cas de desacord per a determinar la mitat que disfruta cada progenitor, el pare disfrutarà de la primera els anys parells i de la segona els anys imparells, mentres que la mare disfrutarà de la segona els anys parells i de la primera mitat els anys imparells.  
  
L'arreplega de la menor haurà de realitzar-se pel progenitor que vaja a iniciar el gaudi de la seua mitat vacacional o a reiniciar la convivència, personalment o per persona de confiança en qui delegue, en el domicili en què es trobe la seua filla.  
4t. Mitat de les vacacions escolars d'estiu (des de les 20.00 hores de l'últim dia lectiu fins a les 20.00 hores del dia anterior al primer dia lectiu, segons el calendari escolar de la localitat en què es trobe escolaritzada la menor):  
Cada progenitor disfrutarà de la mitat de les vacacions escolars en tres períodes alterns. El primer període començarà a les 20.00 hores de l'últim dia lectiu i finalitzarà a les 12.00 hores de l'1 de juliol; el segon finalitzarà a les 12.00 hores del 16 de juliol: el tercer a les 12.00 hores de l'1 d'agost; el quart a les 12.00 hores del 16 d'agost; el quint a les 12.00 hores de l'1 de setembre i el sext a les 20.00 hores del dia anterior al primer dia lectiu. En cas de desacord per a determinar el progenitor que disfruta del primer període, serà el pare els anys parells i la mare els anys imparells.  
L'arreplega de la menor haurà de realitzar-se pel progenitor que vaja a iniciar el gaudi de la seua mitat vacacional o a reiniciar la convivència, personalment o per persona de confiança en qui delegue, en el domicili en què es trobe la seua filla.  
5t. Dies especials. Amb independència del progenitor a què li corresponguera el dia, d'acord amb el règim de relacions anteriorment exposat:  
- El Dia del Pare, el Dia de la Mare i el dia de l'aniversari de cada progenitor, li correspondrà al progenitor que es tracte, des de les 11.00 hores (des de l'eixida del col·legi/institut, si és dia lectiu) fins a les 20.00 hores.  
- El dia de l'aniversari de la menor, el pare estarà en la seua companyia des de les 11.00 hores (des de l'eixida del col·legi/institut, si és un dia lectiu) fins a les 20.00 hores els anys parells i la mare els anys imparells.  
- Sempre que fóra possible i no altere les activitats prèviament programades de la menor, esta podrà disfrutar de qualsevol altra celebració familiar (aniversari, bodes, batejos, comunions, etc.) en companyia del progenitor de la línia familiar de les quals es tracte, per a la qual cosa este haurà de preavisar l'altre progenitor, amb una antelació mínima de 15 dies, i quedarà en la seua companyia, si es tracta d'una celebració que incloga menjar, des de les 20.00 hores del dia anterior fins les 20.00 hores del dia de la celebració, i si es tracta d'una celebració que incloga berenar o sopar, des de les 16.00 hores del dia de la celebració fins a les 16.00 hores de l'endemà.  
6t. La resta de dies no lectius no compresos en els supòsits anteriors, la menor romandrà en companyia de son pare els anys parells i en companyia de sa mare els anys imparells, des de les 10.00 fins a les 20.00 hores del dia no lectiu.  
A més, ambdós progenitors hauran de facilitar i permetre la comunicació, telefònica, epistolar o telemàtica, de la seua filla amb l'altre progenitor, mentres estiga en la seua companyia, i la comunicació ha de realitzar-se en hores oportunes al normal i quotidià desenrotllament de la vida de la menor.  
  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix, que en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte de Banesto núm. 0706 0000 72 210367). També es pot realitzar la consignació per mitjà de transferència al número de compte 0030 3035 70 3642922170, i s'ha d'indicar en el caseller d'observacions el número 0706 0000 98 550411. Queden eximits de la constitució del depòsit per a recórrer aquelles persones que tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder judicial).  
Així, esta és la meua sentència, que pronuncie, mane i firme».  
Atés que es desconeix el domicili o residència actuals de la part demandada, s'ha ordenat publicar este edicte en el Diari Oficial de la Comunitat Valenciana, per a portar a efecte la diligència de notificació de la sentència al demandat rebel, José Antonio Rodríguez Molina.  
  
  
Elx, 12 de setembre de 2014.- El secretari judicial: Francisco Javier García Navarro.